รับมือกับอารมณ์ของตัวเอง ควบคุมการแสดงออกที่ไม่ใช่คำพูด สนทนาแบบไร้อารมณ์
คนอ่อนไหวอาจดึงคุณเข้าสู่ความวุ่นวายในชีวิตของเขาและทำให้คุณดูเป็นคนไร้อารมณ์โดยสิ้นเชิงได้ยาก คุณไม่จำเป็นต้องตัดใครออกจากชีวิตไปเสียทีเดียว แต่คุณอาจจะจำกัดการติดต่อกับเพื่อนที่อารมณ์อ่อนไหวบ้าง ถ้าคุณออกไปข้างนอกแล้วบังเอิญเจอเพื่อนที่เป็นคนอ่อนไหวง่าย ให้เตรียมข้ออ้างให้พร้อมเพื่อให้คุณปลีกตัวออกมาได้แบบไม่น่าเกลียด แค่บอกเขาว่าคุณต้องไปคืนวิดีโอหรืออะไรทำนองนั้น ส่วนสำคัญของการดูเป็นคนไร้อารมณ์ก็คือการไม่ปล่อยให้อะไรมากวนใจคุณ พอคุณตระหนักได้ว่าคุณไม่มีอำนาจที่จะเปลี่ยนแปลงเรื่องส่วนใหญ่ในชีวิตอยู่แล้ว เรื่องต่างๆ ก็อาจจะไม่ได้กวนใจคุณมากนัก ถ้าคุณเลิกพยายามควบคุมสิ่งที่เกิดขึ้น คุณก็จะยอมรับเวลาที่สิ่งต่างๆ ไม่เป็นไปตามคาดได้ง่ายขึ้น การดูรายการทีวีหรือภาพยนตร์รุนแรงเป็นวิธีที่คนส่วนใหญ่ใช้เพื่อสร้างความชินชาให้ตัวเอง แม้จะมีการถกเถียงกันว่าวิธีนี้อันตราย แต่ก็มีหลักฐานที่แสดงให้เห็นว่าการดูรายการทีวีทำให้คนดูไม่ทุกข์ร้อนกับความเจ็บปวดและความทุกข์ทรมานของมนุษย์ ถ้าคุณหวังจะเลี่ยงไม่ให้ตัวเองประสบกับอารมณ์เหล่านั้น ให้ลองดูทีวีบ่อยๆ อาจจะฟังดูงี่เง่าแต่การมองเงินมักทำให้คนเราแสดงท่าทางแบบนักธุรกิจมากขึ้น นักวิทยาศาสตร์พบหลักฐานว่า การมองที่เงินทำให้เรายอมรับการแสดงอารมณ์ออกไปข้างนอกหรือใช้คำพูดแสดงอารมณ์บรรยายความคิดน้อยลง ไม่ว่าคุณจะเก็บทุกอย่างไว้ข้างในได้ดีแค่ไหน บางครั้งคุณก็ต้องปลดปล่อยอารมณ์ทั้งหมดออกมาบ้าง การเขียนหรือการเล่นดนตรีเป็นวิธีปลดปล่อยความกดดันทางอารมณ์ที่ดี แต่บางคนก็อาจจะคิดว่าการระบายความคับข้องใจผ่านมวยเตะเป็นวิธีที่ดีกว่า คุณจะเลือกวิธีไหนก็ได้ตราบใดที่มันช่วยให้คุณได้ปลดปล่อยความวิตกกังวลที่อยู่ในใจแทนที่จะจู่ๆ ก็ฟูมฟายต่อหน้าทุกคน สายตาและปากสามารถสื่ออารมณ์ทั้งหลายทั้งมวลออกมาได้มากมาย เพราะฉะนั้นคุณจึงต้องควบคุมดวงตาและปากอยู่ตลอดเวลา วิธีที่ดีที่สุดก็คือการพยายามฝึกการไม่แสดงอารมณ์ สีหน้าว่างเปล่าคือสีหน้าที่คนใช้ในการเว้นระยะจากคนอื่น คุณสามารถเห็นสีหน้าแบบนี้ได้เวลาอยู่ในลิฟต์แน่นๆ เกือบทุกที่ มันคือใบหน้าที่เป็นเหมือนป้ายห้ามรบกวน  ค่อยๆ ตั้งใจคลายกล้ามเนื้อบนใบหน้า แล้วคุณจะประหลาดใจว่ากล้ามเนื้อมันเกร็งขึ้นมาได้ง่ายแค่ไหนแม้ว่าคุณจะไม่ได้มีอารมณ์อะไรก็ตาม คนเล่นโปกเกอร์ฝึกศิลปะของการสร้างใบหน้าโปกเกอร์ที่ไร้อารมณ์ ศึกษาว่าคนเล่นโปกเกอร์เขาเล่นโดยไม่แสดงความตื่นเต้นหรือความวิตกกังวลได้อย่างไร อย่าหลบตา การหลบตาอาจมองว่าเป็นปฏิกิริยาทางอารมณ์อย่างหนึ่งได้ แค่มองไปที่คนๆ นั้นเหมือนเวลาที่คุณมองเก้าอี้หรือผนัง อิริยาบถเล็กๆ น้อยๆ บอกอะไรได้มากมาย แม้ว่าเราจะไม่ทันได้รู้ตัวตลอดเวลาก็ตาม ซึ่งโดยปกติแล้วถือเป็นส่วนที่ยากที่สุดของการเป็นคนไร้อารมณ์ และไม่ว่าคุณจะพยายามแค่ไหน มันก็ยังจะมีอิริยาบถเล็กๆ น้อยๆ ที่บอกว่าคุณรู้สึกอย่างไรโผล่ออกมาอยู่ดี  อย่าแสดงอาการกระสับกระส่าย เช่น หักข้อนิ้วหรือกัดเล็บ อย่าแสดงสัญญาณว่าคุณเหนื่อยด้วยการขยี้ตาหรือหาว การเคาะเท้าอาจทำให้คุณดูวิตกกังวลได้ การมองต่ำมากเกินไปอาจทำให้คุณดูเป็นคนขี้อายหรือเศร้า แม้ว่าคนส่วนใหญ่จะทำหน้าโปกเกอร์ได้ แต่แม้แต่มือของนักเล่นโปกเกอร์เองก็ยังทรยศพวกเขา และสายตาที่แหลมคมจะจับไต๋ที่ชัดเจนเช่นนี้ได้ การเคลื่อนไหวมือและแขนแบบลังเลจะแสดงความกลัว ความไม่แน่ใจ ความวิตกกังวล หรือความตื่นเต้นออกมา ลองเคลื่อนไหวแบบลื่นไหลและตั้งใจเท่านั้น อย่าขยับถ้าไม่จำเป็น จากนั้นก็ให้ขยับอย่างมั่นคงและมั่นใจ อย่าแสดงอารมณ์ผ่านท่าทางการยืนหรือนั่ง  อย่ากอดอกเพราะเป็นสิ่งที่บ่งบอกถึงการปกป้องตัวเอง ปล่อยแขนสบายๆ ไว้ข้างลำตัว นั่งหลังพิง ท่าทางที่ผ่อนคลายไม่กังวลอะไรเป็นวิธีที่ดีที่สุดในการแสดงให้เห็นว่าคุณไม่มีอารมณ์ใดในใจเลย นอกจากนี้ยังช่วยเพิ่มระยะห่างระหว่างคุณกับคนที่อยู่กับคุณด้วย การโน้มตัวไปข้างหน้าอาจทำให้คุณดูกระตือรือร้นหรือตื่นเต้น ปลุกความเป็นสป็อคในตัวคุณและพยายามพูดคุยแบบที่ไม่แสดงความรู้สึกใดๆ ออกมาเลย เช่น ถ้าคุณออกไปกินมื้อเย็นนอกบ้านแล้วมีคนถามคุณว่าเบอร์เกอร์เป็นยังไงบ้าง ก็ให้บอกเขาไปว่ามันสุกปานกลางและมันเล็กน้อย อย่าบอกว่าอร่อยหรือชวนแหวะแม้ว่ามันจะเป็นอย่างนั้นก็ตาม บอกแค่ข้อเท็จจริงเท่านั้น ถ้ามีคนถามคำถามว่าคุณรู้สึกยังไงบ้างหรือถามอะไรที่ไม่สามารถตอบเป็นข้อเท็จจริงได้ วิธีการที่ดีที่สุดก็คือให้ถามคำถามกลับไป หรือคุณจะลองตอบคำถามที่คลุมเครือหรือกำกวมก็ได้ ระวังจังหวะและระดับเสียงในการพูด การพูดเสียงแหลมอาจเป็นสัญญาณที่บอกถึงความตื่นเต้นหรือความไม่สบายใจ การลดเสียงลงต่ำและพูดช้าลงอาจดูเหมือนว่าคุณไม่แน่ใจหรือไม่สบายใจ พยายามพูดเหมือนกับว่าคุณกำลังอ่านคู่มือออกมาดังๆ การพูดด้วยน้ำเสียงราบเรียบ ให้ข้อมูล และไม่มีความรู้สึกสนใจใดๆ จะช่วยให้การพูดของคุณไม่น่าสนใจเอาเสียเลย หลายคำแสดงอารมณ์ต่างๆ บางคำก็ชัดเจนมาก แต่บางคำก็บอกเป็นนัย แม้ว่าคุณจะรู้อยู่แล้วว่าคุณไม่ควรพูดคำว่าเศร้าหรือมีความสุข แต่คุณก็ไม่ควรพูดว่าคุณแน่วแน่ ใจเย็น หรือลังเล เพราะคำพูดพวกนี้ก็บอกสภาวะอารมณ์ของคุณได้เช่นกัน  อย่าใช้คำคุณศัพท์เพื่ออธิบายคำที่เผยถึงความรู้สึกของคุณ อย่าพูดว่าหนัง น่าตื่นเต้น หรือ โรแมนติก แต่ให้พูดว่าหนัง มีฉากแอ็คชั่นเยอะ หรือ เป็นหนังดรามา
อย่าอยู่กับคนอ่อนไหวง่ายมากเกินไป. เรียนรู้ที่จะยอมรับสิ่งต่างๆ. สร้างความรู้สึกชินชา. มองที่เงินบ่อยๆ. หาทางระบายอารมณ์. คลายสายตาและปาก. ระวังการเคลื่อนไหว. รักษาท่าทางไร้อารมณ์. พูดตามหลักเหตุผล. ใช้น้ำเสียงธรรมดา. อย่าใช้คำที่แสดงอารมณ์.
https://www.wikihow.com/Look-Entirely-Emotionless https://www.wikihow.com/Look-Entirely-Emotionless https://www.wikihow.com/Look-Entirely-Emotionless
Handling Your Emotions Controlling Non-Verbal Expressions Having Emotionless Conversations